Diari Oficial de la Generalitat Valenciana


Sumari del DOGV 3946, del 23-02-2001 (2001/1213)

Notificació de la resolució del recurs ordinari número R. 164/2000.
-------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1213


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R. 164/2000. [2001/A1213]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Ana Jiménez Martínez, plaça de Les Corts Valencianes, 47, 7a, 46687 Aldaia, la resolució del recurs ordinari amb el número de referència interna R. 164/2000
  
Resolució
  
«Examinat el recurs d'alçada formulat per la senyora Ana Jiménez Martínez contra la resolució del Servei Territorial d'Arquitectura i Habitatge de València, en l'expedient de sol·licitud de visat i d'ajudes econòmiques directes per a l'adquisició protegida d'un habitatge ja construït, número 46/1T/1889/1999/021.
  
Antecedents de fet
  
1. La interessada, adquirent d'un habitatge de protecció oficial en segona o posterior transmissió, per mitjà d'una escriptura de compravenda d'1 d'octubre de 1999, va presentar en el Servei Territorial d'Arquitectura i Habitatge de València, una sol·licitud de visat i d'ajudes econòmiques directes el dia 30 de novembre de l'any esmentat.
  
2. En vista de la documentació presentada i finalitzada la instrucció de l'expedient, el Servei Territorial comunica a la interessada els motius que serviren de base a la proposta de resolució desestimatòria de la seua sol·licitud i, amb caràcter previ a redactar aquesta, li concedeix el tràmit d'audiència de l'expedient, a fi que poguera presentar, en el termini de 15 dies naturals, les al·legacions i/o documents que estimara pertinents en defensa dels seus interessos.
  
3. En vista de l'expedient, transcorregut el termini concedit sense que la interessada presentara al·legacions i/o documentació en la seua defensa, el Servei Territorial resol denegar el visat de l'escriptura, així com la subsidiació sol·licitada per incompliment del que estableix l'article 25.2.b del Reial Decret 1.186/1998, de 12 de juny, atés que queda acreditat que el venedor de l'habitatge no ha cancel·lat el préstec qualificat que va obtenir per a aquesta, prèviament o simultàniament a la formalització del préstec a l'adquirent.
  
4. Contra l'esmentada resolució, la senyora Ana Jiménez Martínez interposa un recurs d'alçada dins del termini i en la forma escaient, amb les al·legacions que consten en aquest i que ací es donen per reproduïdes a fi de ser breus.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJ PAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
2. El que disposen els articles 107, 110, 114 i 115, de la LRJPAC, quant a l'admissió i tramitació del recurs d'alçada.
  
3. D'acord amb el que estableix l'article 25 del Reial Decret 1.186/1998, de 12 de juny, sobre mesures de finançament d'actuacions protegibles en matèria d'habitatge del Pla 1998-2001, serà requisit imprescindible, entre d'altres, per a l'obtenció dels préstecs qualificats i ajudes econòmiques per a l'adquisició d'habitatges existents (VYC), que si el venedor haguera rebut un préstec qualificat per al mateix habitatge, el cancel·le prèviament o simultàniament a la formalització del préstec a l'adquirent.
  
4. En el cas que ens ocupa, examinada la documentació que hi ha en l'expedient, es comprova que:
  
4.1 Que la sol·licitant ha adquirit un habitatge de protecció oficial en segona o posterior transmissió per mitjà d'una escriptura de compravenda d'1 d'octubre de 1999.
  
4.2 Que l'adquirent, acredita en l'escriptura pública de compravenda abans esmentada que s'ha subrogat en la condició de deutora en el préstec qualificat, que gravava l'habitatge objecte de la sol·licitud d'ajudes i del qual era titular la venedora, sense que aquesta última haguera cancel·lat aquest préstec.
  
4.3 Que en la tramitació de l'expedient s'han complit els requisits procedimentals i específicament, el tràmit d'audiència a la interessada.
  
En conseqüència, no desvirtuant el que ha adduït la recurrent, ni la documentació presentada, el contingut de la resolució impugnada, cal confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per la senyora Ana Jiménez Martínez contra la Resolució del Servei Territorial d'Arquitectura i Habitatge de València, de 24 de febrer de 2000, la qual queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.